Heiko Bleher

Heiko Bleher (1944–2025) var en tysk iktyologisk oppdager. Han drev det iktyologiske publiseringsselskapet Aquapress.

Heikos mor var Amanda Flora Hilda Bleher. Hennes far igjen var Adolf Kiel, en pioner innen planteakvaristikk. Da Bleher var fire år gammel, så han sine første discus i en utstilling ved Frankfurt Zoo, som fortsatt var delvis ødelagt etter andre verdenskrig.

Han ble med sin mor til Afrika og gjennom Europa på leting etter vannplanter. Da han var sju år gammel, tok moren ham, storebroren og hans to søstre med på discusjakt i Sør-Amerika, hvor de levde med de innfødte i et halvt år og samlet 60 nye arter av vannplanter, mange fisk og andre dyr.

I 1959 bosatte Amanda seg i Brasil, og Heiko bygget der et plante- og fiskeoppdrettsanlegg i jungelen utenfor Rio.

I 1962 flyttet Heiko til USA for å studere på universitetsnivå. I 1964 oppdaget han rødmunntetraen som 18 år senere ble vitenskapelig beskrevet og fikk navnet Hemigrammus bleheri, oppkalt etter Heikos mor. Han oppdaget også «royal blue»-varianten av discus. I 1967 flyttet han firmaet sitt til Tyskland.

Hans første bok om discus ble utgitt i 1982. Året etter kom hans første dokumentarfilm, og flere filmer kom i årene som fulgte.

I 2008 ble han arrestert i Manaus, anklaget for miljøkriminalitet, for å ha forsøkt å ta med seg preserverte spesimener ut av landet uten tilstrekkelige tillatelser.

 Referanser 

 Eksterne lenker 
 Heiko Blehers biografi - aquapress-bleher.com

Kategori:Iktyologer
Kategori:Tyske biologer
Kategori:Personer fra Frankfurt am Main